CELEX: 32010R0727
Language: sl
Date: 2010-08-06 00:00:00
Title: Uredba Komisije (EU) št. 727/2010 z dne 6. avgusta 2010 o uvrstitvi določenega blaga v kombinirano nomenklaturo

13.8.2010   
            
            
               SL
            
            
               Uradni list Evropske unije
            
            
               L 213/31
            
         UREDBA KOMISIJE (EU) št. 727/2010
   z dne 6. avgusta 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), z utemeljitvijo iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. avgusta 2010
      
         
            Za Komisijo V imene predsednika
         
         Janusz LEWANDOWSKI
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Električni podaljšek, ki zajema:
                  
                              —
                           
                           
                              električni kabel dolžine približno 2 m,
                           
                        
                              —
                           
                           
                              vtič za povezavo z omrežno vtičnico ter
                           
                        
                              —
                           
                           
                              plastično ohišje s 5 vtičnicami, stikalom in varovalko.
                           
                        Izdelek je namenjen prenosu električne energije 220 V na omejenem območju (na primer v sobi) do različnih aparatov.
                  Stikalo prekinja dovod električne energije, varovalka pa ščiti pred preobremenitvijo.
                  
                      (1) Glej sliko.
               
               
                  8544 42 90
               
               
                  Uvrstitev določajo splošni pravili 1 in 6 za razlago kombinirane nomenklature, opomba 3 k oddelku XVI, ter besedilo oznak KN 8544, 8544 42 in 8544 42 90.
                  Funkciji stikala in varovalke štejeta za drugotni, saj je prvotna funkcija izdelka prenos električne energije po kablu s konektorji.
                  Uvrstitev pod tarifno številko 8536 kot spojnik je izključena, saj tarifna številka 8544 zajema kable s konektorjem ali brez njega (glej tudi pojasnjevalne opombe harmoniziranega sistema k tarifni številki 8536 (III)(A), zadnji odstavek, in k tarifni številki 8544).
                  Zato je treba izdelek uvrstiti pod oznako KN 8544 42 90 kot drug električni vodnik s spojniki.
               
            
         
      
         (1)  Slika je zgolj informativna.